V nastanitvenih centrih po Sloveniji je po podatkih policijenastanjenih, ki so v državo prispeli na različnih vstopnih točkah iz Hrvaške. Največ, in sicerjih je v šotorišču na parkirišču na nekdanjem mejnem prehodu Šentilj,na sejmišču v Gornji Radgoni inv Centru za tujce v Postojni.: Slovenija je za danes zaključila s sprejemom migrantov, napovedan prihod še okoli 300 prebežnikov na Obrežje v poznih večernih urah je odpovedan, so za STA pojasnili na policiji. V Slovenijo je tako danes vstopilo skupaj, največ,

Foto: Jože Pojbič/Delo

Zadeve z begunci se v Pomurju za danes počasi umirjajo. V Petišovcih še zadnji iz skupine tristotih, ki so jih čez dan pripeljali s Hrvaške, potem, ko so jih tu evidentirali, čakajo na prevoz v zbirni center v Šentilju. Na bivšem mejnem prehodu v Dolgi vasi še vedno poteka evidentiranje tristopetdesetih beguncev, ki so jih šele po 15. uri pripeljali z vlaka iz Središča ob Dravi. Ko jih bo policija do konca popisala, jih bodo prepeljali in namestili v zbirnem centru v Gornji Radgoni. Tam je že od 13. ure tudi 350 beguncev, ki so jih v Gornjo Radgono pripeljali neposredno iz Središča ob Dravi, policija pa napoveduje, da bodo v ta center še danes pripeljali tudi sto beguncev iz Obrežja. V Gornji Radgoni bo tako prenočilo največ beguncev doslej, kar 800, kolikor naj bi po naših podatkih tudi bila največja zmogljivost centra.Na mednarodni mejni prihod Obrežje so s hrvaške strani popoldne pripeljaliTe zdaj popisujejo, po opravljenih postopkih evidentiranja jih bodo 200 odpeljali v nastanitveni center Šentilj, sto pa v Gornjo Radgono. V poznih večernih urah, predvidoma, jih na Obrežju pričakujejo še dodatnihNamestitveni center v Šentilju je danes do 14. ure zapustilo 1700 beguncev. Sprejeli so jih Avstrijci, ki so jih popisali, nato pa z avtobusi odpeljali v Salzburg. V namestitvenem centru v Šentilju za odhod v Avstrijo trenutno čaka še okoli 200 migrantov, ki so jih pripeljali s štirimi avtobusi iz Petišovcev in Dolge vasi. Neuradno naj bi bil namestitveni center v Salzburgu, ki lahko sprejme 1800 migrantov, že poln, piše STA.Hrvaški premierje danes potrdil, da Hrvaška zdaj v begunski krizi izvaja »načrt C«. Begunci bodo odhajali v Slovenijo, dokler bodo lahko, sicer pa so v Zagrebu pripravljeni tudi na ostale možnosti.

16.00: Hvaška želi, da bi Slovenija dnevno sprejela 5000 ljudi. Vendar je na drugi strani Avstrija, ki po navedbah Šefica pravi, da ne more sprejeti več kot 1500 ljudi dnevno. Slovenija pa si po njegovih besedah ne more privoščiti večjega sprejemanja migrantov, kot je njihov odliv, saj bi to pomenilo, da bi jih v desetih dneh pri nas ostalo 35.000, »kar je nesprejemljivo«. Tudi za tako situacijo ima Slovenija sicer pripravljen scenarij, je zagotovil Šefic.





V poznih urah na Obrežju pričakujejo še 300 beguncev. Foto: Tadej Regent/Delo



15.30: Medtem ko velika večina migrantov kmalu po prihodu v Šentilj zapusti tamkajšnji nastanitveni center in pot nadaljuje proti Avstriji, so doslej tam za azil oziroma mednarodno zaščito zaprosili trije državljani Afganistana, poroča STA.

15.26: Šefic: Treba je upoštevati dejstvo, da so ciljne države - Švedska, Nemčija in Avstrija - napovedale oziroma že začele omejevati sprejem števila prebežnikov.

15.10: Šefic: Zavrnili smo soglasje k sprejemu dodatnega vlaka s 1800 migranti.

Šefic: Za azil so doslej zaprosili štirje prebežniki

15.05: V celoti nam je uspelo oskrbeti vse prebežnike, ki so prišli v Slovenijo. Delo v sprejemnih in nastanitvenih centrih poteka odlično. Med prebežniki je največ državljanov Sirije, Afganistana in Iraka, je na tiskovni konferenci povedal Boštjan Šefic, državni sekretar na notranjem ministrstvu.

14.55: Okoli 2000 utrujenih prebežnikov čaka na srbsko-hrvaški meji, je povedal Jan Pinos iz češke skupine prostovoljcev, ki pomagajo prebežnikom. Ti se po njegovih besedah, potem ko je Madžarska zaprla mejo, proti svojemu cilju pomikajo bistveno počasneje.

13.58: Vseh 328 prebežnikov, ki so dopoldne zapustili nastanitveni center na sejmišču v Gornji Radgoni, so že sprejeli v Avstrijo. Most čez Muro, ki so ga zaprli prav zaradi prehoda beguncev, je zato znova odprt, so sporočili s Policijske uprave Murska Sobota. V sprejemni center v Gornjo Radgono je medtem okoli 13. ure prišlo 350 ljudi, to je del skupine, ki se je z vlakom dopoldne pripeljala v Središče ob Dravi. Zdaj jih evidentirajo, nato pa jih bodo v Gornji Radgoni tudi nastanili, poroča STA.

13.30: Hrvaški varnostni organi so slovenske obvestili, da bo šest avtobusov na mejni prehod Obrežje pripeljalo ob 17. uri, so za STA potrdili na Policijski upravi Novo mesto.

12.41: Poleg prihoda 1200 prebežnikovna železniški mejni prehod Središče ob Dravi jih je danes dopoldne čez cestna mejna prehoda Gruškovje in Petišovci vstopilo skupaj še približno 600 prebežnikov, so sporočili s Policije. Okoli 300 jih je na šestih avtobusih vstopilo na mejnem prehodu prehodu Gruškovje, približno toliko jih je šest avtobusov malo pred 8. uro pripeljalo še na mejni prehod Petišovci.

Policija bo v sprejemnih centrih opravila registracijske postopke in po tem prebežnike nastanila v centra v Šentilju in v Gornji Radgoni. Stanje v nastanitvenem centru v Šentilju se spreminja, se pa v njem nahaja povprečno okoli 1000 oseb, ki se tam zadržujejo krajši čas. Policija še navaja, da so vsi postopki doslej potekali brez zapletov.

12.04: Na mejni prehod Obrežje naj bi popoldne po neuradnih informacijah STA prispelo šest avtobusov s prebežniki. Humanitarne organizacije se na nov prihod beguncev v Posavje že pripravljajo. Na poti je hrana, ki jo bo zagotovil Rdeči križ.

11.52: Prebežniki po 32 dneh begunske krize niso več tema številka 1 na Hrvaškem. Ne glede na številke. Hrvaška policija je sporočila, da je od začetka begunske krize na Hrvaško vstopilo nekaj manj kot 194.000 ljudi, in še, da še še naprej pričakujejo priliv prebežnikov iz Srbije, poroča Delov dopisnik iz Zagreba Dejan Vodovnik. Vlaki iz Tovarnika vozijo begunce v Čakovec, od koder gredo naprej z avtobusi do mejnih prehodov Gruškovje - Macelj in Petišovci - Mursko Središče. Nekateri pot proti Sloveniji nadaljujejo z vlakom v smeri mejnega prehoda Središče ob Dravi.

Hkrati iz sprejemnega centra v Opatovcu, ki se je v teh dneh zaradi obilnega deževja znašel v blatu in vodi, del migrantov z avtobusi prihaja neposredno na mejne prehode s Slovenijo. Hrvaški mediji poročajo, kako so begunce oziroma migrante v Sloveniji dočakali z letaki, na katerih je pisalo »Dobrodošli v Sloveniji«, poudarjajo pa tudi izjavo slovenskih oblasti, ki da je dobro pripravljena na sprejem prebežnikov. Je pa Slovence in slovenske korake, povezane s sprejemom beguncev, dokaj presenetljivo, pohvalil hrvaški premier Zoran Milanović, ki je dejal: »To [Slovenci] so za nas najnaravnejši zavezniki, ob Avstriji in Nemčiji. Ne pa tisti svet, nočem ga imenovati Balkan, ki ne vidi prek lastnega plota,« je dejal Milanović.

11.48: Potem ko je sprejemni center za begunce na gornjeradgonskem sejmišču že ob 9. uri zjutraj zapustilo vseh 328 beguncev, ki so jih ponoči pripeljali z vlaka iz Središča ob Dravi, zdaj v tem centru že pričakujejo novo skupino 350 beguncev, poroča naš dopisnik Jože Pojbič. Tudi te bodo pripeljali iz Središča ob Dravi, kamor je že dopoldne prispel nov vlak s 1200 begunci iz Čakovca. V Gornji Radgoni bodo tujce evidentirali, jih preskrbeli s hrano in potrebščinami in jih za kratek čas tudi nastanili. Kdaj bodo pot nadaljevali do meje in v Avstrijo, še ni znano. Z istega vlaka iz Središča ob Dravi pričakujejo 300 beguncev tudi v sprejemnem centru na nekdanjem mejnem prehodu v Dolgi vasi, kjer jih bodo samo evidentirali in poslali naprej, najverjetneje v nastanitveni center na Šentilju.

11.25: Potem ko je Madžarska zaprla zeleno mejo s Hrvaško, so zabeležili znatno manjši prihod beguncev v državo, je danes sporočila madžarska policija. V soboto je v državo vstopilo le 870 beguncev. Prvič v zadnjih nekaj tednih pa v kraju Nickelsdorf na madžarsko-avstrijski meji niso zabeležili nobenega novega prihoda beguncev, poroča STA.

11.18: Avstrijska policija je sporočila, da je bilo od včeraj do zdaj registriranih okoli 1000 prebežnikov, ki so na večjih mejnih prehodih vstopili v Avstrijo, poroča avstrijska tiskovna agenicja APA. Približno polovica od teh jih je mejo prečkalo v Šentilju. Večino prebežnikov so z avtobusi prepeljali v Gradec in Celovec.

11.04: Od polnoči do 9. ure je na Hrvaško vstopilo še skoraj 900 prebežnikov. V začasnem sprejemnem centru v Opatovcu pa so okoli 9. ure zabeležili nekaj manj kot 4000 ljudi.

10.42: Po napovedih iz hrvaških virov naj bi popoldne v Središče ob Dravi pripeljal še en vlak s 1200 prebežniki, poroča Delov dopisnik Franc Milošič.

10.39: V Gornji Radgoni sprejem nekaj več kot 300 prebežnikov v Avstrijo poteka brez zapletov. Bo pa most čez reko Muro zaprt približno tri ure, so po navedbah STA sporočili s Policijske uprave Murska Sobota.

10.30: Tako kot včeraj bodo nekaj beguncev registrirali v Središču ob Dravi, nekaj pa razvozili v okoliške sprejemne centre. Na PU Maribor so povedali, da jih bodo v Središču popisali 400, naslednjih 300 jih bodo odpeljali v Dolgo vas, 150 v Gruškovje in 350 v Gornjo Radgono. Po registraciji bodo tujce prepeljali v nastanitveni center v Šentilju, poroča naš dopisnik Franc Milošič.

10.22: V Središče ob Dravi je iz Čakovca pravkar pripeljal drugi vlak s 1200 prebežniki, sporoča naš dopisnik Franc Milošič.

10.02: Pritisk prebežnikov na Hrvaško se ne zmanjšuje, poroča HRT. Včeraj je hrvaške meje prestopilo več kot 6000 ljudi, noč pa jih je v zbirnem centru v Opatovcu preživelo približno 3000. Vse od začetka begunske krize je na Hrvaško vstopilo približno 192.500 prebežnikov. Nove prihode pričakujejo tudi v prihodnje.

9.54: V sprejemni center na sejmišču v Gornji Radgoni so ponoči iz Središča ob Dravi prepeljali skoraj 300 prebežnikov, poroča naš dopisnik Jože Pojbič. Tu so jih oskrbeli s hrano, nakar so noč preživeli v zbirnem centru, zdaj pa so jih prepeljali na mejni most, kje jih sprejemajo in popisujejo avstrijski organi. Prisotna je tudi avstrijska vojska, ki skrbi za varnost.

9.22: V Središču ob Dravi bodo registrirali 400 oseb, ostalih 800 oseb bodo z 18 avtobusi prepeljali v sprejemna centra Gruškovje in Dolga vas ter nastanitveni center Gornja Radgona, in sicer 300 oseb v Dolgo vas, 150 oseb na Gruškovje in 350 oseb v Gornjo Radgono, so sporočili s Policijske uprave Maribor. Po registraciji jih bodo prepeljali v nastanitveni center v Šentilju, piše STA.

9.20: Zasedenost namestitvenih lokacij za tujce, 18. oktober, ob 7. uri:

9.15: Kot je za STA dejal vodja ptujske izpostave uprave za zaščito in reševanje Dragomir Murko, po njegovih informacija popoldne pričakujejo še en vlak.

9.12: Na mejnem prehodu Središče ob Dravi v naslednjih minutah pričakujejo nov vlak s 1200 prebežniki, ki so jih hrvaške oblasti pripeljale iz Tovarnika, je za STA potrdil tiskovni predstavnik Policijske uprave Maribor Bojan Kitel. Tako kot včeraj, se je tudi danes vlak ustavil v Čakovcu, od koder so 600 prebežnikov z avtobusi že napotili v Gruškovje in Petišovce.

8.26: S PU Novo mesto so sporočili, da je bilo med približno 650 prebežniki, ki so včeraj prispeli na mejni prehod Obrežje, največ domnevnih državljanov Sirije, Iraka in Afganistana. Več kot polovica je bila moških, nekaj manj kot 200 mladoletnikov oziroma otrok in 81 žensk. Nihče od tujcev ni zaprosil za mednarodno zaščito oziroma azil v Sloveniji.

8.23: V Središču ob Dravi ponoči ni bilo novih prebežnikov, piše STA.

8.22: Na Obrežju danes zjutraj še niso dobili novih napovedi hrvaških varnostnih organov o tem, kdaj bodo tja vnovič prispeli prebežniki, so sporočili s Policijske uprave Novo mesto.

8.10: Hrvaška vlada je na družabnem omrežju twitter potrdila, da je na poti iz Tovarnika v Čakovec že nov vlak prebežnikov. Na slovenski policiji pa pravijo, da se s Hrvaško pogovarjajo o tem, da teh ljudi Slovenija ne bo sprejela, dokler ne bodo končali postopkov registracije za tiste, ki so v državo vstopili zvečer. Kdaj bo torej novi vlak z begunci pripeljal v Slovenijo, za zdaj, kot so povedali za STA, še ne vedo.

8.06: Nemška kanclerka Angela Merkel se bo danes v Istanbulu sestala s turškim predsednikom Recepom Tayyipom Erdoğanom. Govorila bosta predvsem o begunski problematiki. V Berlinu so pred obiskom dali vedeti, da Merklova kljub v četrtek doseženemu načelnemu dogovoru med EU in Turčijo o sodelovanju v begunski krizi ne pričakuje hitre rešitve tega vprašanja.

8.05: Po sobotnem zaprtju madžarsko-hrvaške zelene meje je danes pričakovati nove prihode prebežnikov v Slovenijo, kamor jih preusmerjajo hrvaške oblasti. Iz Čakovca jih bodo predvidoma pripeljali z vlaki na prehod Središče ob Dravi, vstopne točke za avtobuse pa so mejni prehodi Petišovci, Gruškovje pa tudi Obrežje.

***

Prebežniki na slovensko-avstrijskem mejnem prehodu Šentilj. Foto: Tadej Regent/Delo

Kot smo poročali včeraj, se je s prihodom približno 3000 prebežnikov prek meje s Hrvaško za Slovenijo začel drugi begunski val.

Slovenske oblasti so prebežnike registrirale v sprejemnih centrih ob meji − v Središču ob Dravi, Petišovcih, Dolgi vasi in Gruškovju − in jih vozile v zbirni center v Šentilju, od koder jih je večji del jih že nadaljeval pot proti Avstriji. Od hrvaških oblasti smo izvedli, da bo takšna praksa prevažanja beguncev od srbske do slovenske meje trajala še naprej, vendar vse v dogovoru s slovensko stranjo. Kolikor beguncev bodo Slovenci pripravljeni sprejeti, toliko jih bo Hrvaška pripeljala do meje, so dodali.

Že včeraj so bili aktivirani vsi sprejemni in nastanitveni centri v državi, pa tudi Rdeči križ in Karitas. V pomoč beguncem so se znova vključili tudi številni prostovoljci.

Slovenija bo dnevno sprejela največ 2000 do 2500 prebežnikov, nove pa bo sprejemala šele po tem, ko jih bo določen del odšel v Avstrijo, je sklenila slovenska oblast. Vlada je včeraj sprejela še sklep, da se lahko kot pomoč policiji v varovanje meje s Hrvaško vključi tudi vojska. Državni sekretar na ministrstvu za notranje zadeve Boštjan Šefic je pojasnil, da bo slovenska vojska aktivirana, če in ko bo policija ocenila, da bo to potrebno zaradi logističnih vzrokov, zaradi pomanjkanja ali preutrujenosti policistov.

Nekaj sprememb se je včeraj zgodilo tudi na slovenskih mejah s sosednjima Madžarsko in Avstrijo − Budimpešta je namreč s znova uvedla začasni nadzor, Avstrija pa je že veljaven nadzor na meji s Slovenijo razširila na skoraj vse mejne prehode.